**Manyleb y swydd a’r person**

|  |  |
| --- | --- |
| **Teitl y swydd:** | **Dirprwy Reolwr Swyddfa** |
| **Cyfeirnod:** | *MBS-005-25* |
| **Swyddfa:** | **Janet Finch-Saunders AS** |
| **Band cyflog:** | **1** |
| **Ystod cyflog**:  **(pro rata)** | **£32,351 - £45,380**  Disgwylir i bob aelod newydd o staff ddechrau ar raddfa isaf y band priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band. |
| **Oriau gwaith:** | **37 awr yr wythnos** |
| **Natur y penodiad\*:** | **Parhaol** |
| **Lleoliad:** | *Swyddfa Janet Finch-Saunders AS, 29 Stryd Madog, Llandudno, Conwy, LL30 2TL* |

|  |
| --- |
| **Gwybodaeth ychwanegol:** |
| \*Math o benodiad: Os bydd yr Aelod yn ymddiswyddo, neu’n colli ei sedd mewn etholiad, bydd y swydd hon yn dod i ben. Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben. |
| Nodwch y gallai'r swydd hon fod yn destun gwerthusiad. Gellir adolygu’r rôl, y chyfrifoldebau a’r cyflog cysylltiedig er mwyn sicrhau cysondeb â nodau ac amcanion yr Aelod. Dylai ymgeiswyr fod yn barod ar gyfer newidiadau posibl yn seiliedig ar anghenion busnes yr Aelod. |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |
| Er gwybodaeth, bydd y penodiad yn amodol ar eirdaon a gwiriad diogelwch. |

|  |
| --- |
| **Diben y swydd** |
| Cyd-reoli a chydgysylltu'r holl wasanaethau cymorth, gan gynnwys ymchwil, gweinyddiaeth a gwaith achos ar gyfer yr Aelod o’r Senedd. Bydd y tasgau allweddol yn cynnwys cynorthwyo gyda’r gwaith o arwain ac ysgogi’r tîm o staff a rheoli cyllidebau a systemau'r swyddfa. |

|  |
| --- |
| **Prif ddyletswyddau** |
| 1. Cynorthwyo gyda’r gwaith o reoli aelodau eraill o’r tîm sy'n atebol i’r Aelod o’r Senedd, gan gynnwys recriwtio a goruchwylio staff, rheoli perfformiad a materion eraill sy’n ymwneud â phersonél, a hynny yn ôl y galw. 2. Cynorthwyo gyda’r gwaith o reoli systemau swyddfa, goruchwylio gweithgareddau swyddfa, trefnu llwyth gwaith, cydweithio'n agos ag aelodau eraill o staff er mwyn sicrhau bod pawb yn gweithio’n gydlynol fel tîm. 3. Cynorthwyo gyda’r gwaith o ddarparu cymorth ysgrifenyddol, gwaith achos, ymchwil a gweinyddol cynhwysfawr yn ôl y galw. 4. Cydgysylltu gweithgareddau'r swyddfa i sicrhau yr ymdrinnir ag ymholiadau ffôn, ymholiadau electronig ac ymwelwyr mewn modd priodol a phroffesiynol. 5. Drafftio llythyrau ar ran yr Aelod o’r Senedd ar amrywiaeth o faterion. 6. Cynorthwyo gyda’r gwaith o oruchwylio staff sy’n ymgymryd â gwaith achos wrth iddynt baratoi ymatebion terfynol i etholwyr. 7. Cynorthwyo gyda’r gwaith o sicrhau bod y swyddfa etholaethol yn cydymffurfio â’r holl ofynion iechyd, diogelwch a lles, gan gynnwys asesiadau cyfarpar sgrin arddangos i’r staff. 8. Cynorthwyo gyda’r gwaith o sicrhau cydymffurfiaeth â deddfwriaeth diogelu data a Rheolau Sefydlog er mwyn diogelu'r Aelod o’r Senedd. 9. Ymateb i negeseuon e-bost, llythyrau ac ymholiadau tebyg mewn modd proffesiynol, sy’n canolbwyntio ar y cwsmer. 10. Cynorthwyo gyda’r gwaith o reoli dyddiadur yr Aelod, gwneud trefniadau teithio a sicrhau y caiff pob ymrwymiad ei drefnu'n broffesiynol. 11. Gweithio'n agos gydag aelodau eraill o staff i gydlynu fel tîm. 12. Cynorthwyo gyda’r gwaith o ddylunio deunyddiau i hyrwyddo gwaith yr Aelod o’r Senedd a’u dosbarthu. 13. Rheoli cyllidebau yn effeithiol, gan gynnwys monitro gwariant a rhagweld gwariant yn y dyfodol. 14. Cysylltu â staff Comisiwn y Senedd ac Aelodau eraill o’r Senedd ynghylch materion perthnasol. 15. Cynrychioli’r Aelod mewn modd proffesiynol ac effeithiol wrth ymdrin â’r cyfryngau, etholwyr a chyrff allanol eraill. 16. Cynrychioli’r Aelod o’r Senedd yn ei absenoldeb. |

|  |
| --- |
| **Manyleb y person** |
| Cyfeiriwch at y meini prawf 'hanfodol' isod wrth lenwi'r rhan ‘Gwybodaeth i gefnogi eich cais’ ar y ffurflen gais.  **Gwybodaeth a phrofiad hanfodol**   * Profiad o weithio'n effeithiol mewn amgylchedd swyddfa, gan gynnwys datrys materion cymhleth gyda synnwyr cyffredin a doethineb, a hynny mewn amgylchedd gwleidyddol yn ddelfrydol. * Profiad o fod mewn rôl gymharol yn ymdrin â gohebiaeth gymhleth, dyddiaduron a digwyddiadau, a rheoli swyddfa brysur. * Gwybodaeth am y materion sy'n berthnasol i'r ardal leol a dealltwriaeth ohonynt. * Dealltwriaeth o'r angen i fynd i'r afael â gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn   **Cymwysterau hanfodol**   * Gradd neu gymhwyster cyfatebol mewn pwnc perthnasol; neu * Gymhwyster NVQ lefel 3 neu 4, neu gymhwyster cyfatebol mewn Gweinyddiaeth Swyddfa, Gwasanaeth Cwsmeriaid neu bwnc perthnasol.   **Sgiliau ac ymddygiadau hanfodol**   * Tystiolaeth o gynorthwyo gyda’r gwaith o arwain ac ysgogi tîm o staff i sicrhau y caiff polisïau, rhaglenni a strategaethau eu rhoi ar waith. * Y gallu i ymchwilio i broblemau a materion cymhleth, eu dadansoddi, ac argymell dulliau o’u datrys. * Y gallu i gyfathrebu’n glir ac yn effeithiol gyda swyddogion ar bob lefel, gan gynnwys Gweinidogion Cabinet a chynghorwyr lleol, yn ogystal â swyddogion llywodraeth leol, gweision sifil, staff Comisiwn y Senedd ac ati. * Y gallu i reoli llwyth gwaith trwm gyda blaenoriaethau sy’n gwrthdaro. * Y gallu i ddefnyddio amrywiaeth o feddalwedd swyddfa, gan gynnwys prosesu geiriau, y rhyngrwyd a phecynnau cyflwyno. * Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal * Dealltwriaeth o'r angen i adlewyrchu barn yr Aelod o’r Senedd mewn modd sy'n adlewyrchu cyfle cyfartal ac nad yw'n ymfflamychol, yn ansensitif, yn enllibus, yn athrodus neu'n ddifenwol   **Meini prawf dymunol**   * Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru * Y gallu i weithio drwy gyfrwng y Gymraeg a’r Saesneg * Yn arddel amcanion a gwerthoedd y blaid |